Čikaga

Pavadinimas

Potauotomi indėnai pelkes, kuriose vėliau buvo pastatyta Čikaga, vadino Checagou, tai yra „laukiniai svogūnai“ arba „česnakai“. Europiečiai keliautojai tuo vardu pavadino Čikagos upę, kurios vardas buvo rašomas Chetagu arba Shikago.
Čikaga žinoma dar tokiomis pravardėmis – Antrasis miestas, Vėjų miestas, Plačiapetis miestas. 
Dėl Vėjų miesto pravardės atsiradimo nėra vieningos nuomonės. Labiausiai paplitęs paaiškinimas yra, kad ta pravardė pradėta naudoti Niujorko laikraščiuose, kai buvo sprendžiama, kuriam miestui bus suteikta teisė 1893 m. rengti Pasaulinę mugę. Tačiau, dar 1876 m. pavadinimas „Vėjų miestas“ buvo pavartotas Cincinnati Enquirer laikraštyje. Ironiška, tačiau tiesa, bet čikagiečiai įžeidimą palaikė komplimentu ir pradėjo šį pavadinimą taikyti kasdieninėje kalboje.

Istorija

Pirmas nevietinis žmogus atvykes buvo Jean Baptiste Pointe du Sable, kuris sukūrė prekybinį postą apie 1770 m. 1795 m. JAV valdžia įsigijo žemės šioje apylinkėje, kurioje pastatė tvirtovę. 1803 m. kariuomenė įrengė Fort Dearborn tvirtovę, išsilaikiusią iki 1812 m. Pagal 1804 ir 1833 m. sutartis, vietiniai indėnai išsikraustė ir oficialiai miestelis buvo įkurtas 1833 m. rugpjūčio 12 d. prie Čikagos upės. Miesto statusą gavo 1837 m. kovo 4 d. Miesto plėtrą paskatino 1838 m. nutiestas  pirmasis geležinkelis, taip pat 1848 m. baigta Ilinojaus ir Mičigano kanalo statyba, kuris sujungė sujungė Mičigano ežerą (per Čikagos upę) su Ilinojaus upe (gana toli nuo Čikagos miesto). Šis kanalas buvo uždarytas 1933 m.  
Čikaga labai greitai augo ir tapo svarbiu pramonės ir transporto centru JAV centrinėje dalyje. XIX amžiuje Čikagos plėtrą toliau lėmė tiesiami geležinkeliai, kuriais gabentos prekės ir keleiviai. Dėl gero vandens susisiekimo su Didžiaisiais ežerais, Misisipės upės kanalais ir Ilinojaus, ir kitomis upėmis, Čikaga tapo svarbiu ir laivų uostu. Tai leido plėtoti gyvulių ūkius ir mėsos pramonę. Čikagos pietinėje dalyje įsikūrė viena didžiausių pasaulyje mėsos perdirbimo įmonė Union Stock Yards. 
1871 m. įvyko vadinamasis Didysis Čikagos gaisras, sunaikinęs daug Čikagos pastatų, tačiau miestas greitai atsistatė. Per darbininkų streiką Čikagoje, Haymarket riaušės įvykusį  1886 m. gegužės 4 d. žuvo keli gyventojai. 1893 ir 1933 m. mieste surengtos pasaulinės parodos.

Ekonomika

Nuo Čikagos įkūrimo 1833 m. miestas išaugo iki vieno iš 10 labiausiai įtakingų miestų pasaulyje. Šių dienų Čikaga yra finansų, ekonomikos ir kultūros lopšys Vidurio Vakaruose, miestas yra pripažintas kaip transporto, biznio ir architektūros centras JAV.
Čikagos darbo rinka užima trečią vietą JAV pagal pagaminamą produkciją (442 mlrd. JAV dol.). Per paskutinius penkerius metus daug kompanijų pasirinko Čikagą, žymiausia iš jų Boeing, kuri perkėlė čia savo būstinę 2001 metais iš Sietlo.
Mieste ir priemiesčiuose yra įsikūrusios 66 iš 500 (Fortune 500) didžiausių JAV kompanijų, tarp jų: Boeing, Sara Lee, Walgreens, Motorola, Caterpillar, Sears, State Farm Insurance, Allstate, Deere, McDonald's, Aon, Office Max, USG ir Tribune Company.

Architektūra

Čikaga yra stačiakampio plano. Miesto centras išsidėstęs prie Mičigano ežero. Pietinėje dalyje daugiausia sukoncentruota pramonė. Čikagoje vyrauja po 1871 m. gaisro statyti pastatai. Tuomet didžiausią įtaką miesto architektūrai padarė vadinamoji Čikagos mokykla. XIX a. pabaigoje mieste statyti eklektiniai, neoklasicistiniai pastatai. XX a. pirmoje pusėje mieste vyravo Bauhauso architektūra, pradėtos naudoti plieninės, kabamosios ekraninės konstrukcijos. Čikaga laikoma pirmuoju pasaulyje miestu, kuriame pradėti statyti dangoraižiai. Čikagoje stovi daugiau kaip 200 pastatų, kurių aukštis yra virš 100 metrų. Aukščiausias dangoraižis dabar yra Sears Tower. Čikaga turi ilgametes aukštybinės statybos tradicijas, o nuo 1973 m. užima pirmąją vietą JAV. 
Aukščiausi Čikagos pastatai

Oro uostai

Pagrindinis Čikagos oro uostas yra Chicago O'Hare tarptautinis oro uostas šiaurės vakarų kampe Čikagos. Nuo 1962 iki 1997 m., O'Hare buvo pasaulio daugiausia naudojamas oro uostas. Plonas juostas žemės sujunga pagrindinę Čikagos dalį su O'Hare oro uostu. Antras, bet senesnis Čikagos oro uostas yra Chicago Midway oro uostas Čikagos vakarų pusėje. Nuo 1932 iki O'Hare buvo išplestas 1962 m., Midway buvo pasaulio daugiausia naudojamas oro uostas. Dar vienas mažas oro uostas Meigs Field ant pusiasalio išsikišęs Mičigano ežere, kur tik maži lektuvai skraidė, buvo apgadintas 2003 m. su dideliais nuostoliais. Mero Ričardo M. Deilio, jaun. įsakymu dabar yra uždarytas.